b'\n_START_ARTICLE_\nMaisons-Alfort\n_START_SECTION_\nZgodovina\n_START_PARAGRAPH_\nMaisons-Alfort se je prvotno imenoval zgolj Maisons, izhajajo\xc4\x8d iz srednjeve\xc5\xa1ko-latinskega imena Mansiones, v pomenu "hi\xc5\xa1e". Ob ustanovitvi ob\xc4\x8dine med francosko revolucijo se je zdru\xc5\xbeil z zaselkom Alfort, nastalim sredi 13. stoletja kot gra\xc5\xa1\xc4\x8dina herefordskega \xc5\xa1kofa Petra iz Aigueblanchea. Ime gra\xc5\xa1\xc4\x8dine se je preko imen Harefort in Hallefort spremenilo v sedanji Alfort. Na njenem posestvu se je veliko kasneje nastanila najuglednej\xc5\xa1a dr\xc5\xbeavna veterinarska \xc5\xa1ola v Franciji._NEWLINE_Utrdba Fort de Charenton, zgrajena sredi 19. stoletja, od leta 1959 gosti Commandement des \xc3\x89coles de la Gendarmerie Nationale._NEWLINE_1. aprila 1885 se je 40% ozemlja ob\xc4\x8dine Maisons-Alfort izlo\xc4\x8dilo in ustanovilo novo ob\xc4\x8dino Alfortville.'